ועדת הכספים, כנסת 20, פרוטוקול מספר 1230, 2019-03-25 11:00

משה גפני: אני מתכבד לפתוח את ישיבת ועדת הכספים.

משה גפני: חבר הכנסת איתן ברושי מבקש הצעה לסדר, בכבוד.

איתן ברושי: אדוני היושב-ראש, חברי הכנסת שלא פה, שמענו היום על אירוע במרכז הארץ, שנפגע בית, אבל לא בזה אני עוסק, בטח יעסקו בזה.

איתן ברושי: אני רוצה, אדוני היושב-ראש, לומר לך: הייתי השבוע בעוטף עזה ויש פניות אליך מראשי המועצות בעוטף עזה ומגורמי משרד החקלאות וגורמי החקלאות.

איתן ברושי: מדובר על קציר מוקדם של תבואות, של שחת, של מספוא – לא חשובים הפרטים – כדי שלא יישרפו.

איתן ברושי: בדקתי הבוקר בדרך לכאן.

איתן ברושי: אומר דודי אמסלם בשם חברנו יושב-ראש הקואליציה שזה מאושר.

איתן ברושי: אגיד לכם איפה הפער.

איתן ברושי: די מוזר שמצד אחד כולם מקדמים את הטיפול ביישובים.

איתן ברושי: דרך אגב, אומרים שלא נורא אם עושים דברים טובים מסיבות רעות.

איתן ברושי: אבל בכל זאת, בלי קשר לבחירות, אנחנו יודעים שהתחילו שריפות בעוטף עזה.

איתן ברושי: מדובר על קציר מוקדם שיאפשר להציל את היבולים, דבר שחלקית היה בשנה שהסתיימה.

איתן ברושי: הפער הוא – אומרת לי עדי מהאוצר אתמול בלילה: יש לנו 4 מיליון שקלים.

איתן ברושי: אומר מנכ"ל משרד החקלאות שלמה בן אליהו שהוא צריך 8 מיליון שקלים.

איתן ברושי: אומרים המגדלים, מושבים וקיבוצים, שצריכים 12 מיליון שקלים.

איתן ברושי: כלומר הפער הוא בין 4, 8 ו-12 מיליון שקלים.

איתן ברושי: וכאילו לא קורה כלום, עוד לפני האירוע של הבוקר.

מיקי לוי: זה בא מהקרן?

איתן ברושי: לא, זה כספי אוצר.

איתן ברושי: לא קשור.

איתן ברושי: אם השדות יישרפו והכול ילך לאבדון אז זה פיצויים אחרים.

איתן ברושי: אני מסביר פעם נוספת: מדובר על קציר מוקדם שמקטין את היבולים ואת ההכנסות, כדי להגן על הישובים שמעבדים עד המטר האחרון.

איתן ברושי: לא מובנת ההתנהגות.

איתן ברושי: מאחר והפרוצדורה היא כאילו שצריך אישור על דבר שיש עליו הסכמות, וגפני, אני מבקש ממך, אדוני היושב-ראש, יש פניות גם אליך וגם לממשלה, אני מבקש – היום יום שני – שייקבע דיון ליום חמישי.

איתן ברושי: אם זה לא יהיה בזמן הקרוב ביותר השדות יישרפו.

איתן ברושי: עוד פעם, אני לא מדבר, אמרו לי שמגייסים כוחות – אני שם את הכול בצד.

איתן ברושי: התפקיד שלנו למלא את השליחות הנעלה של היישובים לאורך גדר גבול רצועת עזה, בטרם אירועים קשים יותר, וזה לא קשור לבחירות אלא להסכמות רחבות.

איתן ברושי: אינני יודע למה צריך בכלל דיון.

איתן ברושי: יש פה אנשים שיכולים להחליט עכשיו.

איתן ברושי: יושב פה נציג משרד האוצר.

איתן ברושי: שיתנו תשובה.

איתן ברושי: תן להם אולטימטום – בעוד שעה תהיה תשובה.

איתן ברושי: אם לא אז יהיה דיון מיוחד.

איתן ברושי: תודה רבה.

משה גפני: תודה.

משה גפני: אני רוצה להגיד לחברים, אני רוצה להגיד גם לנציגי המשרדים: הורגלנו במהלך כל השנה שיש חשיבות לכך שבאים חברי הוועדה ואומרים: אנחנו רוצים דיון על נושא מסוים, וכאשר אני מקבל את זה אז אני מקיים דיון.

משה גפני: אני יכול לקיים אותו גם מהיום למחר.

משה גפני: היום המצב לא כזה.

משה גפני: היום המצב הוא שבכדי להביא נושא לדיון צריך הסכמה של ועדת ההסכמות, שמורכבת מקואליציה ואופוזיציה.

משה גפני: עד עכשיו אנחנו לא יכולים להביא את סעיף 46 בגלל שאין עדיין הסכמות.

מיכאל מלכיאלי: דבר שתוקע עמותות שלמות.

מיקי לוי: אתמול עשיתי ניסיון אחרון.

משה גפני: אני יודע, איציק שמולי דיבר איתי.

משה גפני: הוא אמר שהיום הוא יעשה סבב בקרב המפלגות ושהוא מקווה שהיום יסיים את זה.

משה גפני: למשל היום אנחנו נקיים דיון על ההתגוננות האזרחית, שזה באמת מתאים וצריך להעביר את זה בדחיפות, אבל אני רוצה שתראו את הפרוצדורה.

משה גפני: הפרוצדורה היא שצחי ברוורמן, מזכיר הממשלה פונה ליולי אדלשטיין ואומר לו: יש לנושא הזה חשיבות ודחיפות רבה.

משה גפני: קודם השר כחלון פונה לצחי ברוורמן, מבקש ממנו להביא את זה לדיון, הוא שולח את המכתב.

משה גפני: אני צריך לחכות לקבל הסכמה בכתב.

משה גפני: יש אצלי למעלה מ-30 העברות שאני לא יכול לעשות איתן כלום כל עוד אין הסכמה בכתב.

משה גפני: יש שם דברים חיוניים.

משה גפני: יש שם העברות של משרד העלייה והקליטה.

משה גפני: דיבר איתי אתמול שר העלייה והקליטה.

משה גפני: אם לא תהיה פנייה אין לי סמכות.

משה גפני: אני טוב בשביל להגיד "גפני מעכב את זה", או "ועדת הכספים לא דנה", אבל אני אומר לכם: זה התהליך.

משה גפני: מה אני אעשה?

משה גפני: אני לא יכול לעשות שום דבר.

משה גפני: אם זה היה תלוי בי הייתי מביא את סעיף 46, אילו זה היה תלוי בי הייתי מביא העברות, הייתי מביא את הדברים שלפחות חלק מהם חיוניים ממש.

משה גפני: אני יכול להביא את שתי ההעברות שיש על השולחן, האחת היא של משרד הפנים על תקציב הבחירות, שיש אישור של ועדת ההסכמות, והשנייה בנושא ההתגוננות האזרחית.

מיכאל מלכיאלי: בסעיף 46 אי אפשר לחלק, חלק וחלק?

משה גפני: מיקי לוי, ביקשת הצעה לסדר.

מיקי לוי: כן.

מיקי לוי: אדוני, ייקח הרבה זמן היום כי על הכול אני מגיש רביזיה, על הכול.

מיקי לוי: שאנשי משרד האוצר ישמעו.

משה גפני: על כל ההעברות?

מיקי לוי: על הכול אני מגיש רביזיה.

משה גפני: ההעברות זה התגוננות אזרחית.

מיקי לוי: לא מעניין אותי.

מיקי לוי: מכון וולקני - - -

מיכאל מלכיאלי: אבל יש הסכמות.

מיקי לוי: לא מעניין אותי.

מיקי לוי: תקשיב היטב.

מיקי לוי: מכון וולקני עצר את כל הניסויים שלו ואת כל הפיתוחים שלו.

מיקי לוי: כבר הוצאנו כסף ממשרד החקלאות.

מיקי לוי: הייתה כאן התחייבות של 10 מיליון שקל.

מיקי לוי: אתם לא מתביישים?

מיקי לוי: 10 מיליון שקל – כסף כיס קטן, בקושי של מי שעומד בכניסה למשרד האוצר.

מיקי לוי: אומרים: "כן יהיה, כן יהיה, כן יהיה".

מיקי לוי: אני מודיע לכם שהיום אני עושה רביזיות על כל ההעברות ואני מגייס רוב.

מיקי לוי: לא יעבור פה כסף עד שלא יהיה היום מכתב ליושב-ראש שמשרד האוצר מעביר 10 מיליון שקל למכון וולקני.

מיקי לוי: אין לי שם בן דוד ואני לא מכיר את המנכ"ל ולא כלום.

מיקי לוי: תשעה חודשים אתם מובילים אותנו בכחש על 10 מיליון שקל.

מיקי לוי: היום אני מכשיל את כל ההעברות.

מיקי לוי: 10 מיליון שקל משרד החקלאות הסכים לתת ואילו האוצר לא מתקדם.

משה גפני: צו היטלי סחר ואמצעי הגנה (היטל היצף על יבוא צמנט פורטלנד אפור מטורקיה ומיוון) (הוראת שעה), התשע"ט-2018.

משה גפני: ועד העובדים של מלט הר-טוב נפגש עם שר האוצר ושר הכלכלה.

משה גפני: הבנתי – אולי תגידו: הייתי צריך לקבל מכתב.

משה גפני: יש איזה מכתב?

משה גפני: אמר לי שי רינסקי שאצלך יש מכתב לגבי המסלול של העובדים.

משה גפני: יש מישהו שיודע?

יוליה לרנר שניר: בוקר טוב.

יוליה לרנר שניר: אני מן הלשכה המשפטית במשרד הכלכלה.

יוליה לרנר שניר: נושא המסלול נמצא בבחינה מקצועית ומשפטית על ידי המשרדים הרלוונטיים.

משה גפני: רגע, אולי אני אקדים.

משה גפני: דיברתי איתו.

משה גפני: קיבלתי מהעובדים מסר שהם מוכנים והם רוצים שנאשר את ה-0.25%.

משה גפני: אנחנו נדבר גם עם דני טל ונרצה שהוא יתחיל בחקירה מיידית, אבל לרגע נניח לעניין הזה.

משה גפני: אמרתי לו: אבל העובדים מבקשים את הנייר על מה שסיכמתם בישיבה לגבי המסלול החדש של העובדים.

משה גפני: אמרתם בלשכה המשפטית שאי אפשר לעשות דבר כזה מכיוון שאי אפשר לעשות מסלול למפעל מוגדר ומסוים ולכן אי אפשר להוציא מכתב כזה.

משה גפני: כך אמרתם.

משה גפני: אמרתי לו שאני אתייעץ עם היועצת המשפטית של הוועדה.

משה גפני: חזרתי אליו ואמרתי לו: בסדר, תנו נייר כללי.

משה גפני: אנחנו יודעים על מה מדובר.

משה גפני: הרי הניסיון הוא לפתור את בעיית מלט הר-טוב.

משה גפני: אני מבקש את הנייר הכללי הזה.

יוליה לרנר שניר: אני לא יודעת על נייר כללי.

יוליה לרנר שניר: אני יודעת להגיד שעמדת המשרד שלנו – והעמדה הזאת ניתנת על דעת משרדי המשפטים והאוצר שגם נמצאים פה – היא שנושא המסלול נמצא בבחינה.

יוליה לרנר שניר: אנחנו בודקים את זה מבחינה מקצועית ומשפטית.

יוליה לרנר שניר: אנחנו בודקים את זה גם בראי תקופת הבחירות שאנחנו נמצאים בה כרגע.

יוליה לרנר שניר: זו כרגע העמדה של המשרדים שלנו.

יוליה לרנר שניר: הנושא הזה עדיין נמצא בבחינה.

איתן ברושי: מה הקשר בין בחירות לבין המפעל?

איתן ברושי: מצאתם תירוץ חדש: עכשיו יש בחירות.

איתן ברושי: מה זה קשור?

איתן ברושי: החיים נעצרו?

יוליה לרנר שניר: החיים לא נעצרו.

יוליה לרנר שניר: לכן אני אומרת שזה בבחינה.

איתן ברושי: הייתה פה החלטה של ועדת הכספים.

איתן ברושי: יש אנשים שפוגעים בפרנסתם.

איתן ברושי: מה זה קשור לבחירות?

משה גפני: מישהו מהעובדים נמצא כאן?

רונן יונה: נציגות העובדים לא הגיעה היום.

משה גפני: למה?

משה גפני: מה הם רוצים שאני אעשה?

רונן יונה: נציגות העובדים לא הגיעה.

רונן יונה: אני הגעתי.

רונן יונה: אני מנכ"ל החברה.

משה גפני: מה אתה אומר?

רונן יונה: הייתה לנו פגישה שבה הועלו מספר אלטרנטיבות לעזרה.

רונן יונה: כולם הבינו מה אמור להתבצע על מנת שהמפעל הזה ישרוד.

רונן יונה: מאז ועד היום טרם שמענו.

רונן יונה: נכון לרגע זה אין לנו שום התחייבות, שום מסמך, שום כלום.

רונן יונה: אנחנו עומדים באותה נקודה בדיוק כפי שעמדנו לפני חודש, לפני חצי שנה ולפני שנה, על מצב השוק הנוכחי, שאני מזכיר: ההיצף נמשך ומתגבר לאורך כל התקופה.

רונן יונה: זאת הסיטואציה.

משה גפני: לכן מה אתה מציע לי לעשות?

רונן יונה: לצערי בפעם הראשונה אני מגיע לכאן - -

משה גפני: הא, עד עכשיו ייצגתי אותך?

רונן יונה: - - ואין לי פתרונות.

רונן יונה: ברור לחלוטין שכדי שהמפעל הזה ישרוד צריך לטפל במחירי המכירה, קרי: צריך להטיל היטל.

רונן יונה: בחרו פה מסיבות כאלה ואחרות לא להטיל היטל, למרות שכל הכללים להטלת היטל מתקיימים במקרה הזה.

לרנר שניר: העמדה שלנו היא כפי שהצגנו.

משה גפני: העמדה שלכם לא מעניינת אותי.

משה גפני: מעניינים אותי העובדים.

משה גפני: מה העמדה שלכם?

משה גפני: מה, אני לומד באוניברסיטה?

משה גפני: מה, עכשיו אנחנו הולכים לעשות על הבחירות פוליטיקה?

משה גפני: אי אפשר להביא נייר?

משה גפני: את זה סיכמתי עם שי רינסקי אתמול.

משה גפני: נצא להפסקה של שתי דקות.

משה גפני: בבקשה.

עידו סופר: אני מאגף התקציבים במשרד האוצר.

עידו סופר: אני רוצה להבהיר.

משה גפני: אם אתה יכול, בבקשה, רק לא לעצבן אותי.

משה גפני: אם אתה כן רוצה, בדיעבד אפשר.

משה גפני: יש עובדים שילכו הביתה.

משה גפני: אני מקיים על זה ישיבות כמו אני-לא-יודע-מה, מגיע לסיכום עם השרים, ובסוף טראח, באים לספר לי מה למדו באוניברסיטה במשפטים.

משה גפני: בבקשה.

עידו סופר: אסביר את הנקודה.

עידו סופר: כרגע המסלול הזה נמצא בבחינה מקצועית ומשפטית.

עידו סופר: זה לא כל כך פשוט.

עידו סופר: אסביר את הנקודה: לבוא ולתפור אותו למידותיה של הר-טוב - - -

משה גפני: לא הר-טוב.

משה גפני: לא אמרתי הר-טוב.

עידו סופר: אסביר, אני מכוון גם לרונן יונה שיקשיב.

עידו סופר: הדבר הזה לא הולך לקרות.

עידו סופר: תנאי הכרחי להוצאת המסלול הזה הוא שיהיו עוד מתחרים.

עידו סופר: אני אומר את זה גם לחברה.

רונן יונה: אני חושב שאתה מדבר על מסלולים שונים.

עידו סופר: אני יודע בדיוק על מה אני מדבר.

עידו סופר: אם החברה הזאת חפצת חיים, ואני מדבר על זה בהקשר של העובדים, אז מצופה שאתם תגישו את התוכנית העסקית הכי טובה שתראה איזו יכולת שהמפעל הזה ישרוד לטווח ארוך, וזה באמת בשביל העובדים.

עידו סופר: במסגרת מסלול כזה, ככל שיאושר - - -

משה גפני: לא, לא, לא מתנהל הוויכוח הזה.

משה גפני: אתן לך לדבר.

משה גפני: ביקשת לדבר שוב ואני אתן לך.

עידו סופר: המסלול הזה לא ייתפר להר-טוב והם יצטרכו להתחרות בצורה הכי טובה.

משה גפני: תודה רבה.

משה גפני: בבקשה, מר יונה.

רונן יונה: המידע שהמסלול הזה נמצא בבחינה – קודם כול, אני לא בטוח שעידו סופר ואני מדברים על אותם מסלולים.

רונן יונה: אני חושב שהוא מדבר על מסלול השקעות.

רונן יונה: דיברנו גם על אלטרנטיבות אחרות לסיוע.

משה גפני: על מסלול חדש.

רונן יונה: אז עידו סופר לא מכיר.

יוליה לרנר שניר: מה שאמרנו רלוונטי.

רונן יונה: נפגשנו עם השרים לפני שבועיים.

רונן יונה: האלטרנטיבות נדונו.

רונן יונה: סוכם שנצא עם סיכום פגישה.

רונן יונה: עד היום אנחנו מחכים לסיכום פגישה.

רונן יונה: מצפים מאתנו, גוררים אותנו חודשים על גבי חודשים.

רונן יונה: אני מזכיר, יש היצף.

רונן יונה: זה לא עניין של חוסר יעילות או של השקעה.

רונן יונה: ברור לכול שעל מנת להשקיע צריך שתהיה מינימום כדאיות כלכלית.

רונן יונה: בנושא של הבדיקה המשפטית – כרגע אני מבין שהמצב הוא שאין כלום.

רונן יונה: עוד פעם אנחנו חוזרים חצי שנה אחורה.

רונן יונה: אין כלום.

רונן יונה: אני מבין מהנציגים פה שכל הסיכומים שהיו בפגישה בכלל לא רלוונטיים והם בכלל בבדיקת היתכנות.

רונן יונה: ההשלכה של זה ברורה מאוד.

רונן יונה: אני אומר בסוף, אנחנו לא צועקים "זאב, זאב", בסוף המפעל הזה ייסגר, נקודה, וזה יהיה רשום על משרדי האוצר והכלכלה.

עידו סופר: זה רשום עליכם שלא השקעתם.

עידו סופר: אם היית שֹם את הכסף במקום על לוביסטים - - -

עידו סופר: אתה איש עסקים.

עידו סופר: למה אתה בוכה?

משה גפני: רונן יונה, עידו סופר, אתם רוצים שאני אתחיל לצעוק?

משה גפני: אני יודע טוב יותר מכם.

משה גפני: לגבי הנושא הזה, אם אנחנו מאשרים את זה בסופו של דבר, אתה יכול לפתוח מייד בחקירה?

משה גפני: הרי זה מה שהסברתם לנו, שלכן אתם עושים 0.25%, כדי שתוכל להימשך חקירה.

משה גפני: תוכל לפתוח בחקירה מייד?

דני טל: זה לא פתיחה בחקירה.

דני טל: אני מתכוון לעקוב על מנת להבין אם יש מקום לפתוח בהליך שנקרא בחינה מחדש.

דני טל: זה בהתאם להחלטת השרים.

דני טל: את זה אוכל לעשות.

דני טל: אני עושה את זה באופן שוטף.

עידו סופר: באיזו עילה תעשה את זה?

משה גפני: בשל הבקשה שלנו – זאת העילה.

עידו סופר: מה זאת אומרת "הבקשה שלנו היא העילה"?

עידו סופר: זה לא.

עידו סופר: תבהירו את זה, בבקשה.

לרנר שניר: החלטה אומרת שהסמכות לפתוח בהליך של בחינה מחדש היא של הממונה: יעקוב אחרי מצב השוק, וככל שהוא ימצא מנימוקים מקצועיים שאכן מתקיימות עילות שמצריכות הליך של בחינה מחדש הוא יעשה כן.

לרנר שניר: הוא לא צריך בשביל זה פנייה, הוא יכול לעשות את זה לפי החוק על דעת עצמו.

לרנר שניר: על מנת לעשות את זה הוא צריך בסיס מקצועי, וזה מה שהוא יעשה.

משה גפני: מאה אחוז.

משה גפני: לגבי נשר רציתי לדעת, את יכולה להגיד משפט לגבי העניין הזה?

משה גפני: אני לא פותח דיון מחדש.

משה גפני: מה מצבה של נשר?

איה אבידור: אני משנה למנכ"ל נשר.

איה אבידור: אני חוזרת על מה שאמרתי בישיבה האחרונה.

איה אבידור: התחרות הלא הוגנת מכרסמת משמעותית בתעשייה היעילה, וזה נשר.

איה אבידור: נשר בשנה האחרונה צמצמה את היכולות שלה, גם פיטרה אנשים וגם צמצמה את יכולות האספקה שלה.

איה אבידור: זה כבר לא התייעלות אלא צמצום יכולות האספקה.

איה אבידור: אנחנו תעשייה יעילה מאוד.

איה אבידור: אנחנו לא יכולים להתמודד בתנאים של תחרות לא הוגנת.

איה אבידור: אני רוצה לומר מילה בנושא המענקים.

משה גפני: לא, זה מספיק לי.

משה גפני: אין צורך.

משה גפני: ברור לנו, גם ממה שאמרת בישיבה הקודמת וגם ממה שאמרת עכשיו, שמצבה של נשר הוא לא המצב שהיה פעם.

איה אבידור: ממש לא.

משה גפני: שיש הידרדרות של הנושא הזה בגלל התחרות.

משה גפני: צריך את כל הבעיה הזאת לפתור מחדש.

משה גפני: עודד פורר, בקצרה.

משה גפני: אני פשוט לא פותח דיון על כל הנושא הזה.

משה גפני: צריך להחליט.

עודד פורר: היינו פה בדיון שגם הוא היה בתקופת הבחירות.

עודד פורר: הניחו בפנינו מסמך שממנו היה ברור לחלוטין שיש מקום להטלה של היטל היצף.

עודד פורר: היה ברור מן המסמך שעשו פה לוליינות של הוועדה המייעצת כדי להסביר לנו למה ואיך אנחנו מתחמקים מזה כי לא רוצים.

ה עידו סופר: הוועדה המייעצת קבעה הפוך.

עודד פורר: עידו, אגיד לך בדיוק מה היה.

עודד פורר: הבעיה היא שאתם החלטתם - - -

משה גפני: אני יודע שאני יכול לעשות היום מה שאני רוצה, בגלל שאולי אני לא אהיה בכנסת הבאה.

משה גפני: אני מבקש לא להפריע.

תכונה מדהימה: ברור לחלוטין לכל מי שעיניו בראש שצריך להטיל פה היטל היצף.

תכונה מדהימה: אני אומר לך: אתם מוליכים בכחש את העובדים ואתם מוליכים בכחש את המפעלים האלה.

תכונה מדהימה: לשם זה יוביל.

תכונה מדהימה: עשיתם את זה בתעשיות אחרות.

תכונה מדהימה: בתעשיית האופנה לפני שנה היו 200 יצרנים והיום יש כבר רק 100.

תכונה מדהימה: גם פה תראו עוד מעט עוד מפעל נסגר ועוד עובדים הולכים הביתה, וגם במפעלים האחרים הולכים הביתה.

תכונה מדהימה: אם יש מדינה שמייצרת פה מציאות שמחייבת הטלה של היטל היצף – וראינו את זה מהחקירה שעשו – אז צריך להטיל היטל היצף.

תכונה מדהימה: עכשיו כאילו הגיעו לאיזו הסכמה עם העובדים אבל אין שום הסכמה עם העובדים.

תכונה מדהימה: עושים צחוק מן העובדים ומאיתנו וכך זה נראה, ובסוף לשם זה גם יגיע: העובדים ילכו הביתה, שלא יהיה לך ספק.

תכונה מדהימה: כמה הם יחזיקו מעמד?

משה גפני: יש לי ספק.

משה גפני: אני לא מתייאש ואני עושה את כל מה שאפשר על מנת שהעובדים לא ילכו הביתה.

משה גפני: אני לא מתרגש מן הדברים שנאמרים פה ובמקומות אחרים.

דרור שטרום: אני מבקש להתייחס.

דרור שטרום: אני מייצג את סימנט – יבואן המלט.

משה גפני: תאמר כאן משפט.

משה גפני: אתה לא פותח את הדיון.

דרור שטרום: אני עו"ד דרור שטרום ואני מייצג את סימנט.

דרור שטרום: אני רוצה להגיד שני משפטים קצרים ביותר, אם יורשה לי.

דרור שטרום: ראשית, הדיון הזה מתנהל מחוץ למחוזות הסמכות והחוק, לגמרי, גם במישור הזמן וגם מן הבחינה המהותית.

דרור שטרום: עם כל הכבוד לכולכם ולחברי הכנסת, ויש לי כבוד לכל מי שנמצא כאן, דיון בהיטלי סחר ששייך ליחסי הסחר הבין-לאומיים של מדינת ישראל הוא לא דיל עם עובדים של מפעל שמחזיק 8% מן השוק.

דרור שטרום: זה לא המסגרת שאנחנו נמצאים בה.

דרור שטרום: אם אפשר רק להשלים משפט אחד.

דרור שטרום: הדיון בהיטלי סחר בנוי מממונה על היטלי סחר, ועדה מעליו ושרים מעליהם.

משה גפני: יש לי שאלה.

משה גפני: יוליה לרנר שניר, בבקשה תעני לו.

דרור שטרום: עוד לא השלמתי את דבריי.

משה גפני: בסדר, אבל אמרנו שתדבר בקצרה.

דרור שטרום: אבל לקטוע את המשפט באמצע?

דרור שטרום: אפילו במשפט של עליזה בארץ הפלאות נהגו יותר לפי סדרי דין מאשר בדיון הזה.

משה גפני: סיימת?

דרור שטרום: בהשראת אדוני ודבריו כנראה שסיימתי.

משה גפני: תודה רבה, אני מודה לך.

משה גפני: היה חשוב לי לדעת, אם אכן לא מתקבלת החלטה לגבי היטל היצף, כמה כסף תרוויחו מן הייבוא?

איל הכט: הרבה פחות מ - - -

דרור שטרום: נרוויח אלפית ממה שמונופול המלט, שעליו אתם מגנים, ירוויח עכשיו.

איה אבידור: אני רוצה לענות לו.

איה אבידור: אני המשנה למנכ"ל נשר.

דרור שטרום: לה לא הפריעו לדבר, אגב, אותה לא קצבו בשני משפטים ולה נתנו לסיים את דבריה.

דרור שטרום: אותי קטעו.

דרור שטרום: לא אזלזל בכבוד היושב-ראש אבל אני חושב שזה לא צורה להתנהל.

איה אבידור: לשני הדברים אני רוצה לענות לנציג סימנט.

איה אבידור: אחד, לא מדובר על 8% מן השוק אלא על 60% מן השוק כי גם נשר בבעיה הזאת.

איה אבידור: פה אנחנו לא יושבים לפתור את הבעיה של הר-טוב.

דרור שטרום: לא לפי החלטת הממונה.

דרור שטרום: זה פשוט לא נכון.

איה אבידור: לא קראת את החלטת הממונה.

דרור שטרום: יש החלטת ממונה.

משה גפני: גברת, את לא עונה לו.

משה גפני: אני מבקש לא להתערב בדברים שלה.

משה גפני: אם אתה חושב שלא נתתי לך מספיק לדבר, אני מוכן לתת לך עוד.

משה גפני: בכל מקרה אם נאשר את זה הרי תגיעו לבג"ץ.

דרור שטרום: לא.

דרור שטרום: למה?

משה גפני: בגלל שיש לכם עורכי דין טובים.

דרור שטרום: אני עורך הדין.

דרור שטרום: תודה על המחמאה.

משה גפני: מה המחמאה?

משה גפני: אצלי זה מחמאה?

דרור שטרום: אני לא יודע.

דרור שטרום: אולי בלהט הבחירות גם זה קורה.

דרור שטרום: ..

מכלוף מיקי זוהר: אצל גפני רק כשהוא אומר שיש יועצים משפטיים טובים זו מחמאה.

מכלוף מיקי זוהר: לא עורכי דין טובים.

מכלוף מיקי זוהר: ..

משה גפני: המחמאה בשבילי היא שעובדים לא ילכו הביתה.

איה אבידור: רק להשלים את המשפט.

איה אבידור: לא מדובר ב-8% מן השוק.

איה אבידור: מדובר על כל התעשייה המקומית.

איה אבידור: דבר שני, לגבי הדוחות הכספיים של נשר – נראה לי שאתה לא יודע את המספרים ואין התפקיד שלך לדעת.

משה גפני: את לא מדברת איתו.

דרור שטרום: אם אני לא יודע אז למה את לא מביאה את הנתונים?

משה גפני: לא, לא, גברת, אני לא מרשה לפתוח את הדיאלוג הזה, עם כל הכבוד.

משה גפני: כמה עוד נשב על זה?

משה גפני: בבקשה, אם את יכולה להשיב לו.

משה גפני: הוא אומר שיש לו טענות משפטיות.

דרור שטרום: אדוני, אולי רק אשלים את דבריי במשפט אחד רגוע ואז היא תשיב לכל המכלול.

משה גפני: בבקשה.

דרור שטרום: יש לנו החלטות כתובות, גם של הממונה, גם של הוועדה.

דרור שטרום: הנזקים של נשר, ככל שיש כאלה – אני שומע כאן שמביאים נתון חדש, מגניבים אותו לוועדה – לא מופיעים שם.

דרור שטרום: אין שום נתונים על נזקים לנשר.

דרור שטרום: עובדה שנכון לעכשיו, שלוש שנים אחרי תחילת הייבוא נשר היא מונופול, מונופול שיש לו רווחים יותר מאשר ליבואן קטן.

דרור שטרום: אז אם שואלים אותנו כמה אנחנו מרוויחים או לא מרוויחים, אולי כדאי שיבדקו קודם כמה המונופול מרוויח, שחילק רק לפני שנה וחצי 290 מיליון שקל דיווידנד מכל ההיצפים הנוראיים שקורים פה.

דרור שטרום: תודה.

משה גפני: עוד משהו?

דרור שטרום: לא, זה בסדר, מספיק.

משה גפני: את רוצה להשיב לו?

משה גפני: גם לי יש מה לענות.

משה גפני: אמנם לא למדתי משפטים ואני לא משפטן.

משה גפני: יש לי מה לענות אבל אני מעדיף לא לענות, בגלל שאני לא איש מקצוע.

משה גפני: בבקשה.

יוליה לרנר שניר: אני אומרת באופן כללי.

יוליה לרנר שניר: לא אדרש לטענות לגופו של עניין.

יוליה לרנר שניר: אני חושבת שניתנו גם ליבואנים, כמו לכל שאר הצדדים בחקירה הזו, מספר רב של הזדמנויות להשמיע את הדברים, ואנחנו מכירים את הדברים.

יוליה לרנר שניר: השר קיבל את החלטתו ושר האוצר אישר.

יוליה לרנר שניר: אנחנו נמצאים היום בוועדה במסגרת החוק.

יוליה לרנר שניר: כפי שידוע, השלב של ועדת הכספים הוא חלק מן ההחלטה.

יוליה לרנר שניר: אנחנו מאמינים שההחלטה של השר שלנו הביאה לידי ביטוי את כל הטענות ואת כל השיקולים והיא החלטה נכונה.

משה גפני: תודה רבה.

מכלוף מיקי זוהר: אני רוצה לומר משהו לאדוני.

מכלוף מיקי זוהר: לא אמרתי אותו עד עכשיו ואני גם לא מאמין בגישה הזאת מבחינה אידיאולוגית ערכית.

מכלוף מיקי זוהר: במדיניות שלנו אנחנו תמיד בעד כלכלה חופשית.

מכלוף מיקי זוהר: אדוני היושב-ראש, אתה חייב להקשיב.

מכלוף מיקי זוהר: לדעתי זה מה שיקרה אחר כך: כשאתה תדבר עם יושב-ראש ועדת הכספים הבא שיהיה אני מעריך שאתה תשכנע אותו במה שאני אומר עכשיו.

מיכאל מלכיאלי: גפני לא מדבר עם עצמו.

מיכאל מלכיאלי: ..

משה גפני: סתם אתם עושים צחוק, סתם.

מכלוף מיקי זוהר: אנחנו מלווים את הדיונים האלה כבר זמן רב מאוד, ואנחנו מגלים מדיון לדיון בכל פעם כמה תוהו ובוהו יש בתעשיית המלט במדינת ישראל.

מכלוף מיקי זוהר: יש פה תוהו ובוהו, ואסביר למה.

מכלוף מיקי זוהר: נשר היא חברה שמרוויחה באמת טוב, מייצרת.

מכלוף מיקי זוהר: ולמי בעיקר היא מוכרת?

מכלוף מיקי זוהר: למי היא מוכרת חלק גדול ממה שהיא מייצרת?

מכלוף מיקי זוהר: לפלסטינים.

מכלוף מיקי זוהר: היא מוכרת להם במחיר שונה מן המחיר בארץ.

מכלוף מיקי זוהר: לארץ אנחנו מייבאים מחוץ לארץ, למרות שיש לנו גם מפעל מקומי מצוין כמו מלט הר-טוב שאפשר גם לקחת ממנו, אבל הוא לא יכול לעמוד במחירים של חוץ לארץ.

מכלוף מיקי זוהר: כאשר אנחנו רואים את התוהו ובוהו הזה, את הכאוס הזה, אני אומר לכם בצורה שאני לא מאמין בה מבחינה אידיאולוגית ערכית: נצטרך להתערב כמדינה בשוק המלט.

מכלוף מיקי זוהר: אדוני היושב-ראש, לא הקשבת לאף מילה שאמרתי.

משה גפני: הקשבתי לכל מילה.

מכלוף מיקי זוהר: דרך אגב, תראה שזה יקרה אחרי הבחירות.

איתן ברושי: סוף סוף יש מצע כלכלי לליכוד.

איתן ברושי: עד עכשיו לא ידענו מה המצע.

איתן ברושי: עכשיו קיבלנו מצע.

מכלוף מיקי זוהר: אידיאולוגית ערכית אני מתנגד להתערבות בכלכלה.

איתן ברושי: אבל ועדת הכספים כבר החליטה.

איתן ברושי: תראה במה אנחנו עוסקים.

איתן ברושי: אספו אותנו לדיון מיוחד כדי לאשר דיון שכבר היה.

איתן ברושי: זה באמת מדינה נאורה.

איתן ברושי: ..

מכלוף מיקי זוהר: אני אומר לך שמה שקורה בתעשיית המלט זה הכאוס הכי גדול שאני מכיר בשנים האחרונות.

מכלוף מיקי זוהר: ליווינו פה בוועדת הכספים אין ספור סוגיות.

מכלוף מיקי זוהר: ברור שראינו גם הרבה בעיות, שבסופו של דבר השוק ידע לפתור אותן בעצמו.

מכלוף מיקי זוהר: תעשיית המלט במדינת ישראל, אדוני היושב-ראש, היא מסוג המקרים שאין כנראה ברירה.

מכלוף מיקי זוהר: אני חוזר ואומר: בניגוד לאידיאולוגיה ולערכים שלי, שדוגלים בכלכלה חופשית ובשוק חופשי, אין כנראה ברירה פרט להתערבות של המדינה בשוק המלט במדינת ישראל.

מכלוף מיקי זוהר: למה?

מכלוף מיקי זוהר: אם אתה יודע שחברת נשר מייצרת כמות גדולה מאוד של מלט ומספקת לפלסטינים מלט במחיר נמוך בהרבה ממה שהיא מספקת בארץ ואת השוק המקומי ממלאים יבואנים שמביאים את המלט מחו"ל, בזמן שיש לנו את חברת הר-טוב שיכולה לייצר מלט גם בארץ אבל היא לא יכולה לעמוד במחיר ולכן אנחנו נדרשים להיצף, יכול מאוד להיות, אדוני היושב-ראש, שאין ברירה ולא מן הנמנע - - -

דרור שטרום: אפשר, כבודו, שהמכתב יוקרא לפרוטוקול של הוועדה?

דרור שטרום: הוא חלק מן הדיון.

משה גפני: אולי אני אקח ממלא מקום שיהיה יושב-ראש הוועדה.

משה גפני: ..

מוסי רז: זה לא, אבל אם אתה רוצה שנמלא את מקומך...

דרור שטרום: אדוני, יש שקיפות של עניינים שנידונים בדיון הזה.

דרור שטרום: אני חושב שמן הראוי שזה יהיה בפני הוועדה.

רונן יונה: זה עניינים פנימיים של הר-טוב ולא רלוונטי אליך.

דרור שטרום: איך לא רלוונטי אם זה משפיע פה על ההחלטה?

משה גפני: לכן מה אתה מציע לי לעשות?

משה גפני: מה אתה מציע לי לעשות?

מכלוף מיקי זוהר: אל"ף, פיקוח.

מכלוף מיקי זוהר: קודם כול בעניין מכירת המלט לפלסטינים.

מכלוף מיקי זוהר: יכול להיות שעל ידי זה יכולות להיפתר חלק גדול מן הבעיות, שיותר לא נמכור לפלסטינים אלא נמכור רק בארץ.

איה אבידור: אין בעיה.

מכלוף מיקי זוהר: זה יכול לפתור חלק מן הבעיות.

איתן ברושי: איך יעשו מנהרות אם לא תיתן להם מלט?

מכלוף מיקי זוהר: אולי גם יהיה חסר להם מלט למנהרות.

מכלוף מיקי זוהר: יכול להיות שזה חלק מן הפתרון.

דבר אחד: כרגע המדינה אם לא תתערב בשוק המלט גם הר-טוב לא תהיה יותר במשחק, זה דבר ראשון.

דבר אחד: ודבר שני, לצערי הרב גם אלה שמייבאים וגם אפילו נשר לא יהיו במצב אידיאלי.

דבר אחד: לכן צריך התערבות בשוק המלט.

דבר אחד: כל הנושא שעומד לפנינו לצערי לא ייצא אל הפועל.

לחברי הוועדה: מה המעלָה בהיטל הזה?

לחברי הוועדה: שעדיין נמצאים על המגרש, עדיין נמצאים במשחק.

לחברי הוועדה: דני טל, אם נאשר את זה, יתבקש על ידינו לעשות את הבדיקה המחודשת באופן מיידי ולדווח לוועדת הכספים בעוד שלושה חודשים – שזה כבר יהיה בכנסת הבאה – כדי שנראה מה אפשר לעשות הלאה.

לחברי הוועדה: זה חלק אחד.

לחברי הוועדה: החלק השני, היה דיון, כפי שאמרתי לכם.

לחברי הוועדה: אני רוצה לומר לכם מה היה בדיון.

לחברי הוועדה: היה בדיון עוד יותר, רק לא הכול נכתב.

לחברי הוועדה: השתתפו בדיון הזה שר האוצר, שר הכלכלה, מנכ"ל משרד האוצר, מנהל הרשות להשקעות ופיתוח, יועצת בכירה למנהל הרשות להשקעות, יושב-ראש מלט הר-טוב שי וייל, רונן יונה, מנכ"ל מלט הר-טוב, אבי אלימלך, יושב-ראש ועד העובדים של מלט הר-טוב.

שהועלו בדיון: האמת היא שזה כתוב פה פרווה.

שהועלו בדיון: זה לא היה כך בדיון.

שהועלו בדיון: בדיון זה היה חזק יותר.

שהועלו בדיון: אבל בסדר, כך כתוב.

שהועלו בדיון: "נושא שימור עובדים הועלה בדיון.

שהועלו בדיון: נמסר על ידי מנהל הרשות להשקעות ומנכ"ל משרד האוצר כי זו משימה בעייתית ונדרשת החלטת ממשלה נקודתית ומקור תקציבי ספציפי.

שהועלו בדיון: " בישיבה זה נאמר חזק יותר.

שהועלו בדיון: תמונת המצב היא כזאת, שיצטרכו בחודשים הקרובים להתחיל את המסלול החדש הזה, וזה יצטרך לבוא לכאן לוועדה.

שהועלו בדיון: אנחנו נצטרך לדאוג לכך.

עודד פורר: ברור לך שזה לא יהיה.

עודד פורר: ברור לך שכל מה שכתוב שם לא יקרה, אתה יודע את זה הרי.

משה גפני: ברור לי שאין לנו סמכות לאשר משהו אחר מאשר 0.25%.

משה גפני: ברור לי שאם אנחנו מאשרים את זה אנחנו על המגרש.

משה גפני: ברור לי – מה ששמעתי משר האוצר ומשר הכלכלה – שהם הולכים לפתרון.

משה גפני: אנחנו לא יודעים מה יהיה, אנחנו הולכים לבחירות בתוך מספר קטן של שבועות.

משה גפני: אנחנו בכל מקרה נדרוש מוועדת הכספים הבאה שתהיה חלק מן העניין.

משה גפני: מה גם שאנחנו מבקשים מדני טל שיבחן מחדש את העניין הזה ובתוך שלושה חודשים ידווח לוועדה.

משה גפני: לכן אני מציע לאשר את בקשת השרים.

משה גפני: במידה ולא נצליח בזה נצטרך לראות פתרון אחר.

משה גפני: אני מצביע על הבקשה של השרים.

עודד פורר: גפני, ברור לך לחלוטין, לדעתי גם למי שעוסק בייבוא, חוסר הוודאות שזה מייצר גם כלפיהם – אם הייתי בעל עסק הייתי מעדיף לחיות בסביבה ודאית:

עודד פורר: אני יודע מה המחירים, אני יודע מה העלויות, ובזה נגמר הסיפור.

עודד פורר: זה פשוט מייצג משק של אי-ודאות, של ברדק, וכך זה ייראה.

עודד פורר: בסוף כולם ייצאו קרחים מכאן ומכאן.

עודד פורר: אני בטוח שמי שעוסק פה בייבוא יגיד את אותו דבר.

עודד פורר: הוא היה מעדיף לדעת שיש 4%–5%, ועם זה הוא יודע להתמודד, מאשר עם זה שבעוד חודשיים זה פתאום יהיה 7% או 8% או איזה מסלול אחר.

עודד פורר: אני לא מכיר את הצורה הזאת של ניהול עסקים.

עודד פורר: משרד האוצר עומד מאחורי הסיכום שגפני קרא, שיהיה מסלול, ואיזה מסלול יהיה?

עידו סופר: אנחנו לא מתייחסים.

עודד פורר: הוא אמר שהם לא מתייחסים.

עודד פורר: פשוט מערבבים את כולם.

יוליה לרנר שניר: צו היטלי סחר ואמצעי הגנה (היטל היצף על יבוא צמנט פורטלנד אפור מטורקיה ומיוון) (הוראת שעה), התשע"ט-2019 "בתוקף סמכותי לפי סעיף 32יח(א) ו-(ג) לחוק היטלי סחר ואמצעי הגנה, התשנ"א-1991 (להלן – החוק), לאחר שקיבלתי לידי את המלצות הוועדה המייעצת, באישור שר האוצר ובאישור ועדת הכספים של הכנסת לפי סעיף 56 לחוק, אני מצווה לאמור: בסעיף 2, היה בטעות בנוסח "או סופקו מספקים".

יוליה לרנר שניר: זה טעות.

יוליה לרנר שניר: אנחנו מורידים את זה.

משה גפני: תודה רבה.

משה גפני: אם אנחנו לא מאשרים את זה עכשיו, המשמעות היא שאנחנו משאירים באופן כזה שגורמים נזק גדול.

עודד פורר: אם אנחנו מאשרים את זה, איזו תועלת יש?

משה גפני: יש תועלת, שאנחנו בתוך העניין.

דני טל: אם מאשרים את זה יש לי אפשרות להמשיך ולעקוב אחר מצב השוק, ובמידה ויש הידרדרות – גידול משמעותי בייבוא, פגיעה בנתחי שוק, נזקים שאני אומד אותם כנזקים שהם מספיק משמעותיים על מנת לבחון מחדש - - -

עודד פורר: אם אנחנו לא מאשרים, אתה לא יכול לפתוח את זה?

עודד פורר: אתה צריך לפתוח בחקירה מחדש?

דני טל: אני צריך לפתוח בחקירה מהתחלה, וזה שנה–שנה וחצי של תהליך ארוך.

עודד פורר: הכדרור שעושים לנו פה הוא פשוט בושה וחרפה.

עודד פורר: שר האוצר ושר הכלכלה מכדררים אותנו פה כבר חצי שנה.

משה גפני: רבותי, מי בעד הצו?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – 2

משה גפני: הצו אושר.